Εθνική Αζερμπαϊτζάν (καλαθοσφαίριση γυναικών)

Η εθνική ομάδα καλαθοσφαίρισης γυναικών του Αζερμπαϊτζάν είναι το συγκρότημα αθλητριών που αντιπροσωπεύουν τη χώρα του Αζερμπαϊτζάν σε διεθνείς διοργανώσεις γυναικείας καλαθοσφαίρισης. Βρίσκεται υπό τη δικαιοδοσία της Ομοσπονδίας Καλαθοσφαίρισης του Αζερμπαϊτζάν (Azərbaycan Basketbol Federasiyasi).

Συμμετοχή σε διεθνείς διοργανώσεις 
Η ιστορία της καλαθοσφαίρισης στο Αζερμπαϊτζάν ξεκινά τα πρώτα χρόνια της δεκαετίας του 1920. Εισήχθη στη χώρα, από κοινού με άλλα αθλήματα, από ξένες πετρελαϊκές εταιρείες που δραστηριοποιούνταν στην περιοχή του Καυκάσου. Οι πρώτες ομάδες δημιουργήθηκαν στο Μπακού και σταδιακά εξαπλώθηκαν σε ολόκληρη τη χώρα.

Μέχρι τη διακήρυξη ανεξαρτησίας της χώρας το 1991 οι αθλήτριες με καταγωγή από το Αζερμπαϊτζάν διέθεταν το δικαίωμα συμμετοχής στην Εθνική Σοβιετικής Ένωσης. Η Ομοσπονδία της χώρας ιδρύθηκε το 1991  και εντάχθηκε στους κόλπους της FIBA το 1994, αν και η πρώτη επίσημη συμμετοχή της γυναικείας ομάδας σε κάποια διοργάνωση έλαβε χώρα 3 χρόνια μετά και συγκεκριμένα στα Προκριματικά του Ευρωπαϊκού Πρωταθλήματος του 1997 (χωρίς να προκριθεί στο τελικό στάδιο της διοργάνωσης).

Την τελευταία δεκαετία η ομάδα μετρά συμμετοχές μόνο στο κατώτερο τη τάξει πρωτάθλημα ευρωπαϊκής εμβέλειας, γνωστό ως «Ευρωπαϊκό Πρωτάθλημα Μικρών Κρατών FIBA».

Κατατάξεις σε διεθνείς διοργανώσεις 

 Πορεία σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA
Ακολουθούν οι τελικές θέσεις κατάταξης της Εθνικής Ομάδας του Αζερμπαϊτζάν σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA:

Δείτε επίσης 

 Εθνική Αζερμπαϊτζάν (καλαθοσφαίριση ανδρών)

Παραπομπές

Εξωτερικοί σύνδεσμοι 
 Azerbaijan, ιστορικό ανά έτος στον επίσημο ιστότοπο των αρχείων της FIBA. 
 Azərbaycan Basketbol Federasiyasi, επίσημος ιστότοπος. 

 

Εθνικές αθλητικές ομάδες του Αζερμπαϊτζάν
Γυναικων
Αζερμπαιτζαν